หากมาถึงมาเก๊าแล้วไม่ได้ทานอาหารโปตูกีสแล้ว ก็เหมือนไม่ครบครับ เพราะทุกครั้งที่ผมมาค่อนข้างหนักไปทางอาหารกวางตุ้งครับ 5555 ดังนั้นรอบนี้จึงถึงโอกาสมาลองหลายร้านหน่อยครับ สำหรับร้านนี้ ราคาไม่ค่อยโหดมากและหาค่านข้างง่ายเพราะ มันอยู่ใน Senedo square ที่ทุกท่านต้องมาเดินเล่นอยู่แล้ว เพียงแต่อาจต้องเดินหาหน่อยครับ เพราะมันซ่อนอยู่ในซอยข้าง Mac นั่นเอง เดินเข้ามาทางซ้ายครับ จะเห็นร้าน หากใครจะมาตอนเย็นแนะนำให้ โทรจองก่อนครับเพราะคนค่อนข้างเยอะ

ร้านนี้นั้นผมได้รับการแนะนำจากเพื่อนเกาหลีของผมที่ทำงานอยู่ที่มาเก๊ามาหลายปี ดังนั้นรสชาติและราคาไม่ต้องห่วงครับ มันไม่พาไปกินของแพงหูฉีกแน่นอน รอบที่แล้วนั้นผมสั่งไปหลายอย่าง และจำได้ว่าพาสต้าอร่อย มารอบนี้สั่งไม่มากครับ เพราะทานช่วงบ่ายๆ หลังจากจัด ทั้งห่านทั้งทาร์ตไป

อาหารที่ผมสั่งได้แก่ ไส้กรอกสไตล์โปรตูกีสครับ จานนี้ จะเป็นไส้กรอกหั่นเป็นแว่นๆ ทอดในกระทะมา รสชาติเค็มครับ ถ้าได้เบียร์จะพอดีมากๆ คล้ายๆกุนเชียงผสม ซาลามี่ครับ

จานที่สอง ประมาณว่าครอกเกะเนื้อครับ (จำชื่อไม่ได้) อันนี้อร่อยๆ มาก ถึงขนาดเกือบสั่งเบิ้ล เพราะเป็นเนื้อบดทั้งชิ้นครับ นุ่มมากๆ กัดแล้วละลายเล็กน้อยครับ ไม่เหมือนครอกเกะที่เป็นมันฝรั่งครับ

จานที่สามเป็นซุปข้นผักครับ รสชาติโอเคครับ ค่อนไปทาง mild

ในซอยนี้ยังมีร้านอาหารฝรั่งเศสอีกร้านที่รสชาติโอเคครับ ราคาก็ไม่แพงเลย (ถูกกว่าไทยเยอะครับ)
